CELEX: 31988R3172
Language: el
Date: 1988-10-14 00:00:00
Title: Κανονισμός (ΕΟΚ) αριθ. 3172/88 του Συμβουλίου της 14ης Οκτωβρίου 1988 για την παράταση της ισχύος του προσωρινού δασμού αντιντάμπινγκ στις εισαγωγές παρακεταμόλης, καταγωγής Λαϊκής Δημοκρατίας της Κίνας

Avis juridique important

|

31988R3172

Κανονισμός (ΕΟΚ) αριθ. 3172/88 του Συμβουλίου της 14ης Οκτωβρίου 1988 για την παράταση της ισχύος του προσωρινού δασμού αντιντάμπινγκ στις εισαγωγές παρακεταμόλης, καταγωγής Λαϊκής Δημοκρατίας της Κίνας  

Επίσημη Εφημερίδα αριθ. L 282 της 15/10/1988 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 3172/88 ΤΟΥ ΣΥΜΒΟΥΛΙΟΥ  της 14ης Οκτωβρίου 1988  για την παράταση της ισχύος του προσωρινού δασμού αντιντάμπινγκ στις εισαγωγές παρακεταμόλης, καταγωγής Λαϊκής Δημοκρατίας της Κίνας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 1745/88 (2), θέσπισε προσωρινό δασμό αντιντάμπινγκ στις εισαγωγές παρακεταμόλης, καταγωγής Λαϊκής Δημοκρατίας της Κίνας·  ότι η εξέταση των γεγονότων δεν έχει ακόμα περατωθεί και ότι, ως εκ τούτου, η Επιτροπή γνωστοποίησε στον ενδιαφερόμενο κινέζο εξαγωγέα την πρόθεσή της να παρατείνει την ισχύ του προσωρινού δασμού για ένα νέο χρονικό διάστημα που δεν υπερβαίνει τους δύο μήνες· ότι ο εξαγωγέας αυτός δεν πρόβαλε αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που θεσπίζει ο κανονισμός (ΕΟΚ) αριθ. 1745/88 στις εισαγωγές παρακεταμόλης, καταγωγής Λαϊκής Δημοκρατίας της Κίνας, παρατείνεται για χρονικό διάστημα που δεν υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, ο παρών κανονισμός εφαρμόζεται μέχρι να θεσπιστούν οριστικά μέτρα από το Συμβούλιο, και, το αργότερο, μέχρι τη λήξη χρονικού διαστήματος δύο μηνών που αρχίζει στις 23 Οκτωβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 14 Οκτωβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 155 της 22. 6. 1988, σ. 29.